Apakah lambang anda?
Dalam astrologi Barat,
ia ialah buruj yang ditentukan oleh tarikh lahir anda dalam kalendar.
Tetapi menurut zodiak Cina, atau shēngxiào,
ia ialah shǔxiàng anda, maksudnya haiwan yang telah ditetapkan untuk tahun lahirmu.
Dalam banyak-banyak mitos yang menjelaskan lambang haiwan ini dan aturannya,
kisah yang paling lama bertahan ialah cerita Perlumbaan yang Agung.
Cerita itu mengisahkan Yù Dì, atau Maharaja Jed, Penguasa Syurga,
ingin mereka cara untuk mengukur masa, jadi dia mengaturkan sebuah perlumbaan.
Dua belas haiwan yang pertama untuk merentasi sungai
akan mendapat tempat dalam kalendar zodiak mengikut urutan ketibaan mereka.
Tikus bangun pada matahari terbit untuk tiba dengan awal,
tetapi dalam perjalannannya,
dia terserempak dengan kuda, harimau dan lembu.
Kerana tikus sangat kecil dan tidak begitu pandai berenang,
dia meminta bantuan daripada haiwan besar.
Harimau dan kuda menolak,
lembu yang baik hati itu setuju untuk membawa tikus itu ke seberang.
Namun, apabila mereka hampir tiba di seberang,
tikus itu melompat dari kepala lembu dan mendapat tempat pertama.
Lembu di tempat kedua,
dan harimau yang kuat di belakang lembu.
Arnad, telalu kecil untuk melawan arus,
dengan lincah melonjat di atas batu dan balak, mendapat tempat keempat.
Kemudian datang si naga, dia boleh terbang melintasi sungai,
tetapi berhenti untuk membantu beberapa haiwan yang diserempak olehnya.
Selpas itu datang si kuda, menderap menyeberangi sungai.
Namun sejurus selepas dia tiba di seberang, ular datang menyelinap.
Kuda yang terkejut itu berundur, membiarkan ular mendapat tempat keenam.
Maharaja Jed memandang ke arah sungai
lalu melihat kambing, monyet dan ayam semua berada di atas rakit,
bekerjasama untuk mengayuh rakit itu meredah rumput.
Apabila tiba di tebing,
mereka setuju untuk memberi kambing tempat kelapan,
haiwan yang paling tenang hati dan harmoni ,
diikuti oleh monyet dan ayam.
Kemudian datang si anjing, tiba di tebing dengan tergesa-gesa.
Dia perenang baik,
tetapi dia bermain di dalam air terlalu lama sehingga hanya dapat tempat sebelas.
Tempat terakhir diduduki oleh khinzir,
kerana lapar dia berhenti untuk makan dan tidur
sebelum terkedek-kedek melintasi garis penamat.
Oleh itu, setiap tahun dilambangkan oleh setiap haiwan mengikut urutan ini,
kitaran ini berulang setiap 60 tahun.
Mengapa 60 tahun dan bukan 12?
Kerana kalendar Cina terdiri daripada dua sistem yang bertindih.
Haiwan dalam zodiak itu berkaitan dengan apa yang dipanggil
Dua belas Cabang Bumi, atau shí'èr dìzhī.
Sistem kedua, Sepuluh Batang Langit, atau shí tiāngān,
berkaitan dengan lima unsur klasik
iaitu besi, jīn
kayu, mù,
air, shuǐ,
api, huǒ,
dan tanah, tǔ.
Setiap unsur diberi yīn atau yáng,
menghasilkan kitaran sepuluh tahun.
Apabila dua belas haiwan dari Cabang Bumi
dipasangkan dengan kelima-lima unsur itu,
tambah dengan yīn atau yáng dari Batang Langit,
terhasillah 60 kombinasi yang berbeza,
yang dikenali sebagai kitaran enam puluh tahun, atau gānzhī.
Jadi seseorang yang dilahirkan pada 1980 akan mempunyai lambang monyet besi yáng ,
manakala seseorang yang dilahirkan pada 2007 ialah khinzir api yīn.
Sebenarnya, terdapat juga haiwan dalaman yang berdasarkan bulan kelahiranmu,
haiwan betul berdasarkan tarikh lahirmu,
dan haiwan rahsia berdasarkan jam kelahiranmu.
Perlumbaan yang Agung yang sepatutnya menentukan
mana satu haiwan disemadikan dalam zodiak Cina,
namun seraya sistem ini tersebar,
budaya Asia lain membuat perubahan yang mencerminkan komuniti mereka.
Jadi jika kamu mengikuti zodiak Vietnam,
kamu akan dapati lambang kamu ialah kucing dan bukan arnab,
dan jika kamu di negara Thai,
ular mitos yang dipanggil Naga akan menggantikan naga Cina.
Tidak kira kamu percaya apa yang dikatakan oleh zodiak
tentang kamu sebgai seorang individu,
ia sememangnya memperlihatkan banyak tentang budaya asalnya.